CELEX: C2005/296/14
Language: hu
Date: 2005-11-26 00:00:00
Title: A Bíróság ítélete (ötödik tanács)  2005. október 6.  a C-429/04. sz., az Európai Közösségek Bizottsága kontra Belga Királyság ügyben (Tagállami kötelezettségszegés – 2001/96/EK irányelv – Ömlesztettáru-szállító hajók biztonságos be- és kirakodására vonatkozó harmonizált követelmények és eljárások – Határidőre történő átültetés elmaradása)

26.11.2005   
            
            
               HU
            
            
               Az Európai Unió Hivatalos Lapja
            
            
               C 296/7
            
         
      A BÍRÓSÁG ÍTÉLETE
   
   (ötödik tanács)
   2005. október 6.
   a C-429/04. sz., az Európai Közösségek Bizottsága kontra Belga Királyság ügyben (1)
   
   (Tagállami kötelezettségszegés - 2001/96/EK irányelv - Ömlesztettáru-szállító hajók biztonságos be- és kirakodására vonatkozó harmonizált követelmények és eljárások - Határidőre történő átültetés elmaradása)
   (2005/C 296/14)
   Az eljárás nyelve: holland
   A C-429/04. sz., az Európai Közösségek Bizottsága (meghatalmazottak: K. Simonsson és W. Wils) kontra Belga Királyság (meghatalmazottak: D. Haven és M. Wimmer) ügyben, a Bírósághoz az EK 226. cikk alapján kötelezettségszegés megállapítása iránt 2004. október 6-án benyújtott kereset tárgyában a Bíróság (ötödik tanács), tagjai: R. Silva de Lapuerta tanácselnök, C. Gulmann és G. Arestis (előadó) bírák, főtanácsnok: C. Stix-Hackl, hivatalvezető: R. Grass, 2005. október 6-án meghozta ítéletét, amelynek rendelkező része a következő:
   
               1)
            
            
               A Belga Királyság, mivel nem fogadta el azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljen az ömlesztettáru-szállító hajók biztonságos be- és kirakodására vonatkozó harmonizált követelmények és eljárások megállapításáról szóló, 2001. december 4-i 2001/96/EK európai parlamenti és tanácsi irányelvnek, nem teljesítette ezen irányelvből eredő kötelezettségeit.
            
         
               2)
            
            
               A Bíróság a Belga Királyságot kötelezi a költségek viselésére.
            
         
      (1)  HL C 284., 2004.11.20.